《士常席上送乃兄士仪》
明代·萧显

东楼杯酒惜离群，柳色春光日未分。姜被剧谈中夜雨，祖鞭遥指出关云。

山城朔雁联翩起，野店昏鸡远近闻。邂逅别来相忆地，醉歌终日任醺醺。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。